
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 26 mai 2010
PL-x  257/2010


A V I Z

referitor la proiectul de Lege pentru modificarea 

Legii energiei electrice nr. 13/2007 şi a Legii gazelor nr. 351/2004

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Legii energiei electrice nr. 13/2007 şi a Legii gazelor nr. 351/2004, transmis cu adresa PL.x 257 din data de 3 mai 2010 şi înregistrat sub nr. 31/406 din data de 5 mai 2010.
Conform dispoziţiilor art.75 alin.(3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat prezenta iniţiativă legislativă în şedinţa din data de 26 aprilie 2010
Proiectul de lege are ca obiect de reglementare modificarea art. 110 din Legea nr. gazelor nr. 351/2004, cu modificările şi completările ulterioare, precum şi a art. 86 alin. 1 şi 2 din Legea nr. 13/2007 a energiei electrice, în sensul majorării limitei maxime a amenzilor prevăzute pentru contravenţiile stabilite prin aceste acte normative.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 26 mai 2010.

Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri, înregistrat sub nr. 1479 din 08 decembrie 2009, precum şi punctul de vedere al Guvernului României nr.370 din data de 15 februarie 2010, care nu susţine adoptarea iniţiativei legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor ordinare.

